CELEX: 62017TA0119
Language: lv
Date: 2018-04-13 00:00:00
Title: Lieta T-119/17: Vispārējās tiesas 2018. gada 13. aprīļa spriedums – Alba Aguilera u.c./SEAE (Civildienests — Ierēdņi — Pagaidu darbinieki — Līgumdarbinieki — Atalgojums — EĀDD darbinieki, kuri pilda pienākumus trešajā valstī — Civildienesta noteikumu X pielikuma 10. pants — Piemaksas par dzīves apstākļiem ikgadējs novērtējums — Lēmums, ar kuru samazina piemaksu par dzīves apstākļiem Etiopijā no 30 % uz 25 % — Civildienesta noteikumu X pielikuma 10. panta vispārīgo īstenošanas noteikumu nepieņemšana — Atbildība — Morālais kaitējums)

4.6.2018   
            
            
               LV
            
            
               Eiropas Savienības Oficiālais Vēstnesis
            
            
               C 190/27
            
         Vispārējās tiesas 2018. gada 13. aprīļa spriedums – Alba Aguilera u.c./SEAE
   
   (Lieta T-119/17) (1)
   
   ((Civildienests - Ierēdņi - Pagaidu darbinieki - Līgumdarbinieki - Atalgojums - EĀDD darbinieki, kuri pilda pienākumus trešajā valstī - Civildienesta noteikumu X pielikuma 10. pants - Piemaksas par dzīves apstākļiem ikgadējs novērtējums - Lēmums, ar kuru samazina piemaksu par dzīves apstākļiem Etiopijā no 30 % uz 25 % - Civildienesta noteikumu X pielikuma 10. panta vispārīgo īstenošanas noteikumu nepieņemšana - Atbildība - Morālais kaitējums))
   (2018/C 190/47)
   Tiesvedības valoda – franču
   
      Lietas dalībnieki
   
   
      Prasītāji: Ruben Alba Aguilera (Addis-Abeba, Etiopija) un 28 citi EĀDD ierēdņi un darbinieki, kuru uzvārdi ir ietverti sprieduma pielikumā (pārstāvji: S. Orlandi un T. Martin, avocats)
   
      Atbildētājs: Eiropas Ārējās darbības dienests (EĀDD) (pārstāvji: S. Marquardt un R. Spac, piedaloties M. Troncoso Ferrer, F.-M. Hislaire un S. Moya Izquierdo, avocats)
   
      Priekšmets
   
   Prasība, kas ir pamatota ar LESD 270. pantu un ar ko tiek lūgts, pirmkārt, atcelt EĀDD 2016. gada 19. aprīļa lēmumu, ar kuru no 2016. gada 1. janvāra tiek samazināta piemaksa par dzīves apstākļiem, ko izmaksā Eiropas Savienības personālam, kurš pilda pienākumus Etiopijā, un, otrkārt, atlīdzināt morālo kaitējumu, kas prasītājiem esot radies.
   
      Rezolutīvā daļa
   
   
               1)
            
            
               Atcelt Eiropas Ārējās darbības dienesta (EĀDD) 2016. gada 19. aprīļa lēmumu, ar kuru no 2016. gada 1. janvāra tiek samazināta piemaksa par dzīves apstākļiem, ko izmaksā Eiropas Savienības personālam, kas pilda savus pienākumus Etiopijā, no 30 % uz 25 % no atsauces summas.
            
         
               2)
            
            
               Prasību pārējā daļā noraidīt.
            
         
               3)
            
            
               EĀDD atlīdzina tiesāšanās izdevumus.
            
         
      (1)  OV C 129, 24.4.2017.